ایوب شهبازی چاغداش آذربایجان صنعتکارلاریندان بیری دیر کی اونون ایلک اثری هم تورمجه شعرلری و هم گؤزل خطاطلیق ایشی بیر یئزده چاپدان چیخدی. بو کتاب شهبازی نین ۴۰ تورکجه غزلی دیر کی اؤز گؤزل خطی ایله یازمیشدیر و تبریزده ایکی یاییم ائوی نین اشتراکی ایله – یانار و آیدین یاییم ائولری – بازارا وئریلمیشدیر.
ایوب شهبازی ۱۳۳۸ ایلینده تبریزده آنادان اولوب و بوگون عشق ایله دولو بیر اوره کله اؤز آنادیلینه خدمت گؤسته ریر. بو کتاب چوخ نفیس بیر صورتده و هر صفحه نین تذهیب هنریله بزنمیش حالدا چاپدان بوراخیلمیشدیر. بو اثری ۴۸ صفحه ده ۳۰ مین قیمت قیمتی ایله الده ائده بیلرسینیز. بیز بو عزیز شاعیر و صنعتکاریمیزا داها آرتیق باشاریلار دیله ییب، اونونچون ساغلیق، اسنلیک و گله جکده پارلاق بیر اولدوز کیمی ادبیات و هنر سماسیندا پارلداماغینی آرزو ائدیریک.
azb_Arab azb_Arab